Държавен вестник, бр. 109, 2013 г., стр. 119

БРОЙ  109	
Д Ъ Р Ж А В Е Н  В Е С Т Н И К 	
СТР.  119  
на инвеститорите за всеки управляван и/или 
предлаган алтернативен инвестиционен фонд 
по ал. 1 по начин, определен в устава, в пра-
вилата или в другите учредителни документи 
на фонда, в срок до 10 дни от края на всяко 
тримесечие:
1. информацията по чл. 236, ал. 1, т. 2, 
букви „а“ – „в“;
2. за алтернативен инвестиционен фонд, 
използващ ливъридж – и информация за об-
щото ниво на ливъридж, всички промени в 
максималния размер на използвания ливъридж, 
както и на правото за повторно използване 
на обезпечение, което може да бъде предос-
тавено във връзка с инвестиционни позиции 
с използване на ливъридж.
(4) Допълнителни изисквания във връзка 
със съдържанието и начина на представяне на 
информацията по ал. 1 – 3 извън тези, устано-
вени с Делегиран регламент (ЕС) № 231/2013, 
се определят с наредба.
Чл. 238. (1) Лице по чл. 195, ал. 2, т. 1, което 
не може да осигури спазването на изискванията 
на тази глава от управлявания от него алтерна-
тивен инвестиционен фонд или от друго лице, 
действащо от негово име, незабавно уведомява 
за това комисията и компетентния орган на 
съответния алтернативен инвестиционен фонд, 
когато този орган е различен от комисията, и 
представя мерките, които ще предприеме за 
съобразяване с тези изисквания, и сроковете 
за изпълнението им.
(2) Лицето по ал. 1 преустановява управле-
нието и/или предлагането на алтернативния 
инвестиционен фонд, ако мерките по ал. 1 не 
бъдат предприети в посочените в уведомлени-
ето по ал. 1 срокове или ако независимо от 
предприемането им спазването на изисквани-
ята по тази глава не е осигурено. Комисията 
уведомява за обстоятелството по изречение 
първо компетентните органи на приемащите 
държави членки.
Г л а в а  д в а д е с е т  и  в т о р а
УПРАВЛЕНИЕ И ПРЕДЛАГАНЕ НА АЛТЕР-
НАТИВНИ ИНВЕСТИЦИОННИ ФОНДОВЕ
Раздел I
Управление и предлагане на алтернативни 
инвестиционни фондове на територията на 
Република България от лице, управляващо 
алтернативни инвестиционни фондове, с 
произход от Република България
Чл. 239. (1) Лице, управляващо алтерна-
тивни инвестиционни фондове, с произход 
от Република България може да управлява 
алтернативен инвестиционен фонд, устано-
вен в Република България, и да предлага на 
територията на Република България дялове 
или акции на алтернативен инвестиционен 
фонд, установен в Република България или 
в друга държава членка, след представяне на 
уведомление до заместник-председателя, към 
което се прилагат:
1. данни за наименованието, държавата 
членка по произход и адресът на алтернатив-
ния инвестиционен фонд;
2. уставът, правилата и другите учредителни 
документи на алтернативния инвестиционен 
фонд;
3. данни за наименованието, държавата 
на лицензиране или регистрация, съответно 
държавата, в която е установен главният 
алтернативен инвестиционен фонд, и адре-
сът на главния алтернативен инвестиционен 
фонд в случаите на захранващ алтернативен 
инвестиционен фонд;
4. данни за наименованието, държавата, в 
която е седалището или клонът на депозитаря, 
адресът на депозитаря, както и договорът с него;
5. информацията по чл. 237, ал. 1 и всяка 
друга информация, предоставена на инвес-
титорите;
6. информация за мерките за предотвратя-
ване предлагането на дяловете или акциите 
на алтернативния инвестиционен фонд на 
непрофесионални инвеститори, включително 
когато лицето, управляващо фонда, ползва 
услуги на трети лица за предоставяните на 
фонда услуги.
(2) Когато предлаганият алтернативен ин-
вестиционен фонд е захранващ алтернативен 
инвестиционен фонд, лице по ал. 1 със седали-
ще в Република България може да извършва 
предлагане съгласно ал. 1 само ако главният 
алтернативен инвестиционен фонд е с произход 
от държава членка и се управлява от лице, 
управляващо алтернативни инвестиционни 
фондове, с произход от държава членка.
(3) Заместник-председателят се произнася 
по уведомлението по ал. 1 в срок 20 работни 
дни от получаването му и представянето на 
всички данни и документи по ал. 1 при съот-
ветно прилагане на чл. 203, ал. 3 – 6.
(4) Заместник-председателят може да из-
даде забрана за планираното управление и 
предлагане, ако въз основа на представените 
данни и документи не може да бъде уста-
новено, че управлението на алтернативния 
инвестиционен фонд се осъществява и ще 
се осъществява в съответствие с изисквани-
ята на този закон или дейността на лицето, 
управляващо алтернативни инвестиционни 
фондове, се осъществява и ще се осъществява 
в съответствие с тези изисквания. 
(5) В случай че заместник-председателят 
не издаде забрана съгласно ал. 4, лицето, 
управляващо алтернативни инвестиционни 
фондове, може да започне управлението и/
или предлагането на дялове или акции на 
алтернативния инвестиционен фонд от да-
тата на получаване на решението по ал. 3. 
Заместник-председателят изпраща решението